b'\n_START_ARTICLE_\nMedaus m\xc4\x97nuo\n_START_PARAGRAPH_\nMedaus m\xc4\x97nuo\xc2\xa0\xe2\x80\x93 s\xc4\x85lyginis pirmojo m\xc4\x97nesio po vestuvi\xc5\xb3 pavadinimas, santuokinio gyvenimo prad\xc5\xbeia. Tai ypatingos meil\xc4\x97s ir \xc5\xa1velnumo laikotarpis, charakteri\xc5\xb3 prisiderinimas, darni\xc5\xb3 santyki\xc5\xb3 formavimasis (taip pat ir lytini\xc5\xb3), naujo gyvenimo b\xc5\xabdo ir santyki\xc5\xb3 su t\xc4\x97vais bei draugais formavimasis. Medaus m\xc4\x97nuo neb\xc5\xabtinai trunka 30 dien\xc5\xb3\xc2\xa0\xe2\x80\x93 tai priklauso nuo aplinkybi\xc5\xb3. Neretai medaus m\xc4\x97nuo praeina kokioje nors egzoti\xc5\xa1koje povestuvin\xc4\x97je kelion\xc4\x97je, kuri leid\xc5\xbeia pails\xc4\x97ti ir pasiruo\xc5\xa1ti naujai vedybinei kasdienybei._NEWLINE_Pagal svarb\xc4\x85 santuokoje, medaus m\xc4\x97nuo yra pana\xc5\xa1iai svarbus kaip ir pirmoji naktis.\n_START_SECTION_\nLytiniai santykiai medaus m\xc4\x97nes\xc4\xaf\n_START_PARAGRAPH_\nMedaus m\xc4\x97nesio metu da\xc5\xbenai stebimas did\xc5\xbeiausias lytinis aktyvumas\xc2\xa0\xe2\x80\x93 sutuoktiniai da\xc5\xbenai u\xc5\xbesiima seksu, kadangi j\xc5\xb3 jau nebevar\xc5\xbeo nesantuokini\xc5\xb3 lytini\xc5\xb3 santyki\xc5\xb3 apribojimai, vedybinio gyvenimo kasdienyb\xc4\x97 ir vaikai, netrukdo darbas. Jeigu moteris iki santuokos tur\xc4\x97jo ribot\xc4\x85 lytinio gyvenimo patirt\xc4\xaf, tuomet medaus m\xc4\x97nesio metu \xc4\xafvyksta intensyvus sutuoktini\xc5\xb3 pa\xc5\xbeinimas seksualumo aspektu\xc2\xa0\xe2\x80\x93 kas kam patinka, i\xc5\xa1bandoma naujos lytinio bendravimo formos, pozos ir aplinkyb\xc4\x97s, praple\xc4\x8diama lytin\xc4\x97 patirtis ir leistinumo diapazonas. Naudojantis kontracepcija ar Nat\xc5\xabraliojo \xc5\xa1eimos planavimo si\xc5\xablomais b\xc5\xabdais, iki minimumo suma\xc5\xbeinama baim\xc4\x97 pastoti, kas leid\xc5\xbeia kiek \xc4\xafmanoma labiau m\xc4\x97gautis patiriamais santyki\xc5\xb3 su sutuoktiniu malonumais.'